પોલીસ તંત્રમાં ચર્ચા છે કે, સુરતનો સારોલી વિસ્તાર ‘ટેક્સટાઈલ હબ' તરીકે વિકસી રહ્યો છે. આ વિસ્તાર સુરત શહેર કમિશનરેટના પુણા પોલીસ સ્ટેશનની હદમાં આવે છે. આ વિસ્તારમાં 12000 વારના જમીનના એક પ્લોટ બાબતે બે પાર્ટી વચ્ચે વિવાદ ચાલી રહ્યો છે. સુરત અને અમદાવાદના બે શખસ વચ્ચે ‘બાનાખત'નો વિવાદ છે. કરોડો રૂપિયાની જમીનનો કબજો મેળવવાના વિવાદમાં વડોદરાના કોઈ વ્યક્તિ થકી એક IPSની એન્ટ્રી થઈ હતી. સુરતની વ્યક્તિએ IPSનો સંપર્ક કરતાં ‘પતાવટ'નું કામ હાથ ઉપર લેવાયું હતું. છે'ક સુરતના જમીનના વિવાદમાં પડેલો અમદાવાદનો યુવક બાનાખત રદ કરી આપે તો કરોડો રૂપિયાની જમીન મળી જાય તેવું માનીને કામ સોંપાયું હતું. અમદાવાદના આ યુવક સાથે સંપર્ક કરવામાં આવ્યો.